13. februāra "Overtime TV" raidījumā viesojās Latvijas hokeja izlases treneris Bobs Hārtlijs. Kanādietis uzsvēra, ka galvenā problēma ne tikai Latvijas, bet visas pasaules jaunatnes hokeja sistēmā ir nepilnīga tehnikas mācīšana.
"Esmu pārliecināts, ka galvenā problēma visā pasaulē ir tā, ka piecus, sešus gadus jauniem hokejistiem mācām uzvarēt, tā vietā mācot, kā spēlēt, kā slidot, lai viņi labāk izprastu spēli." Izlases treneris Latvijā ieradās 5. februārī, bet pagājušajā nedēļā kanādietis ar valstsvienību aizvadīja četru dienu treniņnometni. Nākamo treniņnometni valstsvienība aizvadīs marta sākumā.
Video
Mēdz sacīt, ka latvieši ir liela dziedātāju tauta. Tomēr ar bagātīgām tradicionālo dziesmu un deju tradīcijām var lepoties arī mūsu ziemeļu kaimiņi igauņi. Līdzīgi kā Latvijā Igaunijā dziesmu un deju svētki norisinās ik pēc pieciem gadiem. Savukārt šovasar Tallinas lielākajās estrādēs jau 12. reizi noritēs arī Jaunatnes dziesmu un deju svētki, kas pulcēs tieši jaunākās paaudzes korus un deju kolektīvus no visas Igaunijas.